དམིགས་བསལ་ད་རེས་མང་ཚོགས་ནང་རྩོམ་སྒྲིག་པ་ཁོང་ལྐོག་གསོད་བྱས་པ་ནི་མི་ཐ་ཤལ་གྱི་བྱ་སྤྱོད་ཅིག་ཡིན་པ་སོགས་ཀྱི་སྐྱོན་བརྗོད་དང་།དེ་བཞིན་གནད་ཡོད་མི་སྣ་མང་པོས་ཁོང་འདས་གྲོངས་སུ་ཕྱིན་པར་མྱ་ངན་དང་ཁོང་གི་ཤུལ་ལུས་ནང་མི་ཚོར་གདུང་སེམས་མཉམ་སྐྱེད་ཞུས་ཡོད་པའི་ཁྲོད།རྒྱ་གར་གྱི་ནང་སྲིད་བློན་ཆེན་ར་ཇེ་ན་ཐི་སིནཧ་ལགས་ཀྱིས།ཀ་ཤི་མེར་གྱི་གསར་ཁང་གི་རྩོམ་སྒྲིག་པ་ཤོ་ཇེ་ཊི་བྷོ་ཁ་རེ་ལགས་ལྐོག་གསོད་བྱས་པ་ནི་མི་ཐ་ཤལ་དང་སྡར་མའི་ལས་ཀ་རེད་ལ།ཁོ་ཚོས་ཤོ་ཇེ་ཊི་བྷོ་ཁ་རེ་ལགས་ལྐོག་གསོད་བྱས་ཏེ་ཀ་ཤི་མེར་ནང་གི་དྲང་བདེན་གྱི་འབོད་སྒྲ་གྲགས་མེད་དུ་གཏོང་འདོད་ཡོད་པ་རེད།ཤོ་ཇེ་ཊི་བྷོ་ཁ་རེ་ལགས་ནི་བློ་སྟོབས་ལྡན་ཞིང་ཞུམ་པ་མེད་པའི་གསར་འགོད་པ་ཞིག་ཡིན།ད་རེས་ཁོང་ལྐོག་གསོད་ཐེབས་པ་དེ་བློ་ཡུལ་ལས་འདས་བ་མ་ཟད།སེམས་པ་སྐྱོ་བས་ཁེངས་བྱུང་བས།ངས་ཁོང་གི་ཤུལ་ལུས་ནང་མི་ཚོར་གདུང་སེམས་མཉམ་སྐྱེད་ཞུ་ཡི་ཡོད།ཅེས་བརྗོད་ཡོད་འདུག